[{"text_idx": "#000001", "text": "1. Antau\u0306 75 jaroj naskig\u0302is Gerrit Berveling (1944-1972- ), nederlanda instruisto, remonstranta pastoro kaj esperantisto; prezidanto de la landa asocio Esperanto Nederland (2009-12), membro de la Akademio de Esperanto (1989-), prezidanto de EVA (1993-2003), la lasta redaktoro de Fonto (1993-2006); unu el plej fekundaj Esperanto-au\u0306toroj (82 libroj originalaj kaj tradukitaj); lau\u0306reato de la OSIEK-premio pro la kvinvoluma Antologio Latina (2003). \u2014 Legu pli en NDK, p. 35-36."}, {"text_idx": "#000002", "text": "2. Antau\u0306 15 jaroj mortis Adolf Burkhardt (1929-1946-2004), germana luterana pastoro kaj esperantisto; prezidanto de KELI (1961-75, 1981-2000), tradukinto de multaj kristanaj kantoj, kunkompilinto de la ekumena preg\u0302- kaj kant-libro Adoru (2001), iniciatinto kaj la unua direktoro de Germana Esperanto-Biblioteko (1989-2004); lau\u0306reato de la Esperanto-Kulturpremio de FAME pro Adoru (2002), honora membro de UEA (2003). \u2014 Legu pli en NDK, p. 50-51."}, {"text_idx": "#000003", "text": "7. Antau\u0306 100 jaroj naskig\u0302is Violin Oljanov (1919-1933-1998), bulgara j\u0302urnalisto, filologo kaj esperantisto; sekretario kaj vicprezidanto de BEA (1955-64), prezidanto de IUEF (1963-94), redaktoro de Bulgara Esperantisto (1957-64), Filologo (1974-91) kaj Paco (1976-89), au\u0306toro de kelkaj Esperanto-libroj kaj pli ol mil artikoloj pri/en Esperanto, membro (1986-98) kaj vicprezidanto (1989-95) de la Akademio de Esperanto. \u2014 Legu pli en NDK, p. 219-220."}, {"text_idx": "#000007", "text": "28. Antau\u0306 15 jaroj mortis Egidius Wensing (1913-1930-2004), nederlanda entreprenisto (direktoro de unu el la tri sekcioj de Philips), kunfondinto kaj prezidanto de Instituto por Esperanto en Komerco kaj Industrio, tradukinto de kelkaj reklamaj bros\u0302uroj de Philips, vicprezidanto de UEA (1962-72, 1974-77), la unua prezidanto de Institucio Hodler \u201968 (1968-72). \u2014 Legu pli en NDK, p. 299-300."}, {"text_idx": "#000011", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}, {"text_idx": "#000012", "text": "Demonstraj versioj de \u201cLa Ondo\u201d"}]